पाएं अपने शहर की ताज़ा ख़बरें और फ्री ई-पेपरडाउनलोड करें
भदानीनगर ओपी पुलिस ने जेएसपीएल जिंदल बलकुदरा में काम करने वाले एक युवक को अगवा कर एटीएम से 33 हजार रुपए लूटने वाले तीन बदमाशों को गिरफ्तार कर लिया है। पुलिस ने गिरफ्तार युवकों के पास से एक देशी कट्टा, एक जिंदा करतूस, बाइक और लूट का मोबाइल बरामद किया है। शुक्रवार को मामले को लेकर पतरातू SDPO डॉ. विरेंद्र कुमार चौधरी, इंस्पेक्टर लिलेश्वर महतो और थाना प्रभरी सौरव कुमार ने यह जानकारी दी।
गिरफ्तार आरोपियों में गोलपार निवासी शोएब अंसारी, नईसराय निवासी अमन झा और थाना चैक रामगढ़ के रहने वाले गोलू कुमार वर्मा शामिल हैं। 2 अप्रैल की रात करीब साढे दस बजे बाइक सवार तीन हथियारबंद युवकों ने जेएसपीएल बलकुदरा से कार्य कर लौट रहे हेसालौंग निवासी नागेंद्र साव को भुरकुंडा के सयाल मोड से हथियार का भय दिखाकर अगवा कर लिया था। तीनों बदमाशों ने युवक के पास से एक हजार नगद, मोबाइल और ATM कार्ड छिन लिया। इसके बाद बदमाश नागेंद्र को रामगढ़ ले गए। जहां उन्होंने नागेंद्र को ATM में ले गए और पिन डालने को कहा। एटीएम से मात्र 2 हजार रुपए ही निकले।
इसके बाद बदमाश उसे नईसराय ले गए। जहां एटीएम से 10 हजार रुपए निकलवाया। इसके बाद बदमाश मोबाइल का सीम नागेंद्र को देकर फरार हो गए। जब नागेंद्र किसी तरह सुबह तीन बजे अपने घर पहुंचा तो पुनः उसके मोबाइल पर 20 हजार रुपए निकलने का मैसेज आया। भुक्तभोगी ने भदानीनगर ओपी में मामला दर्ज कराया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn